இப்படிப்பட்ட நல்ல வாழ்க்கை அமையவேண்டுமெனில் நாம் இதுவரை பார்த்து வருகின்ற நற்பண்புகளை உங்களுடையதாக்கினால் சமுதாயத்தால் கெட்டுப் போயிருக்கின்ற மனம் ஆத்ம சக்தியாக மாறிச் செயல்படும். வைக்கோற்போர் போல் உலக விஷயங்களை அடைத்து வைத்திருக்கின்ற உள்ளத்தை வெறுமையாக்கிச் சுத்தப்படுத்தி ஒழுங்கு படுத்தினால்தான் ஆத்ம ஒளி தெரியும். எனக்குள் இதுபோன்ற சிலவற்றை நெறிப்படுத்தி விட்டால் என்னை நான் அடைவதென்பது மிகச் சுலபம். இதுவரை சுமையாகத் தெரிந்த வாழ்க்கை மிக எளிதாக மாறிவிடும். இப்படிக் கொஞ்சங் நான் எப்பொழுதுமே என்னைப் பெரிதாக நினைத்துக் கொண்டு எந்தப் பிரச்சனை எனக்கு ஏற்பட்டாலும் என்னுடைய மட்டத்தில் நின்று அதை எப்படித் தீர்க்கலாம் என்றுதான் பார்க்கிறேன். என்னுடைய மட்டமென்பது வளராத, உலகத்தில் உள்ள குப்பைகள் எல்லாவற்றையும் போட்டு வைத்திருக் கின்ற மனதை வைத்துக் கொண்டு என்னுடைய வாழ்க்கை என்ற வண்டியை இதற்குள் எவ்வாறு ஓட்டுவது என்று யோசிக்கின்ற நிலை. எப்போதும் நான் என்னை மட்டுமே வைத்து யோசிக்கின்றேன். ஆனால் இந்த நான் என்பது பிரபஞ்சத்தோடு ஒட்டியது. இதில் நான் என்று தனியாக எதுவுமில்லை. இருப்பது எல்லாமே அதுதான்.